**অ্যামি ডেভিস আরভিং** (ইংরেজি: Amy Davis Irving; জন্ম: ১০ সেপ্টেম্বর ১৯৫৩) হলেন একজন মার্কিন অভিনেত্রী। তিনি ১৯৭৬ সালে ভীতিপ্রদ *ক্যারি* চলচ্চিত্র দিয়ে তার অভিনয় জীবন শুরু করেন এবং এরপর ১৯৭৮ সালের অতিপ্রাকৃত থিলারধর্মী *দ্য ফিউরি* ছবিতে প্রধান চরিত্রে অভিনয় করেন। তিনি *ইয়েন্টল* (১৯৮৩) ছবিতে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং হাস্যরসাত্মক *ক্রসিং ডিলান্সি* (১৯৮৮) ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *ডিকনস্ট্রাকটিং হ্যারি* (১৯৯৭), *ট্রাফিক* (২০০০) ও *অ্যাডাম* (২০০৯)।

১৯৮০ সালে *আমাডেয়ুস* নাটক দিয়ে আরভিংয়ের ব্রডওয়ে মঞ্চে অভিষেক হয় এবং ১৯৮৮ সালে অফ-ব্রডওয়ে মঞ্চের *দ্য রোড টু মক্কা* নাটকে কাজ করে ওবিই পুরস্কার অর্জন করেন। তার অন্যান্য ব্রডওয়ে নাটকগুলো হল *ব্রোকেন গ্লাস*-এর মূল নির্মাণ (১৯৯৪), *থ্রি সিস্টার্স*-এর পুনরুজ্জীবিতকরণ (১৯৯৭), এবং ব্রডওয়ে মঞ্চের মূল *দ্য কোস্ট অব ইউটোপিয়া* (২০০৬)। তিনি ২০১০ সালে অপেরা থিয়েটার অব সেন্ট লুইয়ে সঙ্গীতনাট্য *আ লিটল নাইট মিউজিক*-এ অভিনয় করেন।

কর্মজীবন
--------

আরভিং *স্টার ওয়ার্স*-এর প্রিন্সেস লেইয়া চরিত্রের জন্য অডিশন দেন, কিন্তু অডিশনে এই চরিত্রে জন্য নির্বাচিত হন ক্যারি ফিশার। তিনি ১৯৭৬ সালে ভীতিপ্রদ *ক্যারি* চলচ্চিত্রে সু স্নেল চরিত্রে অভিনয় দিয়ে তার বড় পর্দায় অভিষেক হয়। তার মাতাও এই চলচ্চিত্রে অভিনয় করেন। তিনি পরবর্তীতে ব্রায়ান দে পালমা পরিচালিত অতিপ্রাকৃত থিলারধর্মী *দ্য ফিউরি* (১৯৭৮) ছবিতে এবং রিচার্ড ড্রাইফাসের সাথে *দ্য কম্পিটিশন* (১৯৮০) ছবিতে শ্রেষ্ঠাংশে অভিনয় করেন। ১৯৮০ সালে তিনি *হানিসাকল রোজ* ছবিতে কাজ করেন এবং এই ছবি দিয়ে তার পর্দায় গানের অভিষেক হয়। এই ছবিতে তার এবং ডায়ান ক্যাননের চরিত্র দুটিকে কান্ট্রি ও ওয়েস্টার্ন সঙ্গীতশিল্পী হিসেবে দেখা যায় এবং এই দুই অভিনেত্রীই ছবিতে তাদের নিজের কণ্ঠ দেন।

১৯৮৩ সালে তিনি বারবারা স্ট্রাইস্যান্ডের পরিচালনায় অভিষেক চলচ্চিত্র *ইয়েন্টল*-এ অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। ১৯৮৮ সালে তিনি সুজান স্যান্ডলারের হাস্যরসাত্মক *ক্রসিং ডিলান্সি* ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

তিনি উডি অ্যালেনের *ডিকনস্ট্রাকটিং হ্যারি* (১৯৯৭), *ট্রাফিক* (২০০০), *টাক এভারলাস্টিং* (২০০২), *থার্টিন কনভারসেশন্স অ্যাবাউট ওয়ান থিং* (২০০২) ও *অ্যাডাম* (২০০৯) চলচ্চিত্রে অভিনয় করেন।

তথ্যসূত্র
---------

1. ↑  "'Carrie,' the 1976 Film Cast: Where Are They Now?"। *বায়োগ্রাফি* (ইংরেজি ভাষায়)। ১৩ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৮।
2. ↑  "Amy Irving"। *গোল্ডেন গ্লোব* (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ১০ সেপ্টেম্বর ২০১৮।
3. 1 2  পাচেকো, প্যাট্রিক (১৭ এপ্রিল ১৯৯৪)। "PROFILE : The Amy Chronicles : After years in the shadow of her parents, not to mention ex-husband Steven Spielberg, Amy Irving is now secure in her own identity. 'I've never been so alive,' says star of Arthur Miller's new play, 'Broken Glass'"। *লস অ্যাঞ্জেলেস টাইমস* (ইংরেজি ভাষায়)। সংগ্রহের তারিখ ১৫ সেপ্টেম্বর ২০১৮।
4. ↑  ড্রিস, রিচ (১৬ ডিসেম্বর ২০১৫)। "The STAR WARS Auditions: The Ones Who Didn't Make It"। *ফিল্মবাফঅনলাইন* (ইংরেজি ভাষায়)। সংগ্রহের তারিখ ১৫ সেপ্টেম্বর ২০১৮।

বহিঃসংযোগ
---------


উইকিমিডিয়া কমন্সে **অ্যামি আরভিং** সংক্রান্ত মিডিয়া রয়েছে।

* অলমুভিতে অ্যামি আরভিং উইকিউপাত্তে এটি সম্পাদনা করুন
* ইন্টারনেট অফ-ব্রডওয়ে ডেটাবেজে অ্যামি আরভিং উইকিউপাত্তে এটি সম্পাদনা করুন (ইংরেজি)
* ইন্টারনেট ব্রডওয়ে ডেটাবেজে অ্যামি আরভিং উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে অ্যামি আরভিং উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *অ্যামি আরভিং* (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |